Cyber-shot felhasználói útmutató
Nyomtatás
Legfelső oldal > A MENU-elemek használata (felvételkészítés) > MENU-elemek (felvételkészítés) > Színhely felismerés

## Színhely felismerés

Megnövelt üzemmód
A fényképezőgép automatikusan érzékeli a felvételkészítési körülményeket, majd elkészíti a fényképet. Ha a készülék mozgást érzékel, a téma elmosódásának csökkentése érdekében növeli az ISO-érzékenységet a mozgás mértékének megfelelően (mozgásfelismerés).
A fényképezőgép a következő színhelyeket ismeri fel. A fényképezőgép a színhely automatikus felismerésekor megjeleníti a megfelelő ikont és segédet.
(Szürkület), (Szürkületi portré), (Szürkület állvánnyal), (Ellenfény), (Ellenfényű portré), (Tájkép), (Makró), (Közeli fókusz), (Portré)

1. MENU (FELV. ümód) (Intelligens automatikus) (Színhely felismerés) a kívánt üzemmód

| (Auto) | Ha a fényképezőgép felismeri a színhelyet, átvált az optimális beállításokra, és elkészíti a fényképet.
| (Megnövelt) | Ha a fényképezőgép felismeri a színhelyet, átvált az optimális beállításokra. Amikor a fényképezőgép a (Szürkület), (Szürkületi portré), (Szürkület állvánnyal), (Ellenfény) vagy (Ellenfényű portré) színhelyet ismeri fel, automatikusan megváltoztatja a beállításokat, és még egy képet készít. Két fénykép egymás utáni elkészítése után a ikon + jelzése zöldre vált. A két kép elkészítése után a két kép egymás mellett megjelenik.

Megjegyzések

- A színhelyfelismerés funkció nem működik, ha a digitális zoom használatával készít felvételeket.

- A vaku lehetséges beállításai: [Auto] és [Ki].

- Az adott helyzettől függően előfordulhat, hogy nem működik a színhelyfelismerés.

- A kiválasztott felvételi üzemmód függvényében előfordulhat, hogy egyes MENU-elemeket nem lehet beállítani. A részleteket lásd: „Bizonyos felvételi üzemmódokban nem elérhető MENU-elemek”. [Részletek]

### Megnövelt üzemmód

[Megnövelt] üzemmódban a fényképezőgép két felvételt készít egymás után, az alábbiak szerint eltérő beállításokkal, ha a következő színhelyeket ismeri fel: (Szürkület), (Szürkületi portré), (Szürkület állvánnyal), (Ellenfény) vagy (Ellenfényű portré), melyek elmosódásra hajlamosak. Kiválaszthatja a kívánt képet a két kép közül.

| Első kép* | Második kép
| Felvételkészítés lassú szinkron segítségével | Felvételkészítés nagyobb érzékenységgel és a bemozdulás csökkentésével
| Felvételkészítés lassú szinkron segítségével, az arcon a vaku fényével | Felvételkészítés nagyobb érzékenységgel, az arc alapján, a bemozdulás csökkentésével
| Felvételkészítés lassú szinkron segítségével | Felvételkészítés még lassabb zársebesség mellett, az érzékenység növelése nélkül
| Felvételkészítés vakuval | Felvételkészítés a háttér fényerejének és kontrasztjának beállításával (DRO plus)
| Felvételkészítés az arcon a vaku fényével | Felvételkészítés a háttér és az arc fényerejének és kontrasztjának beállításával (DRO plus)

* Ha a [Vaku] beállítása [Auto].
Mi az a Csukott szem csökkentés funkció?
[Megnövelt] beállítás esetén a fényképezőgép automatikusan két felvételt készít egymás után*, amikor felismeri a (Portré) üzemmódot. A készülék automatikusan azt a képet választja ki, jeleníti meg és rögzíti, amelyiken a szem nyitva van. Ha a szem mindkét képen csukva van, akkor a „Csukott szemet érzékelt” üzenet jelenik meg.
* Kivéve vakufény/alacsony zársebesség mellett.
Vissza a tetejére