Cyber-shot felhasználói útmutató
Nyomtatás
Legfelső oldal > Hibaelhárítás > Hibaelhárítás > Állóképek/mozgóképek felvétele

## Állóképek/mozgóképek felvétele

Nem lehet képeket rögzíteni.

- Ellenőrizze a belső memória szabad tárkapacitását.

- Törölje a felesleges képeket. [Részletek]

- A vaku töltése közben nem lehet felvételt készíteni.

- Fényképezéskor állítsa az üzemmódkapcsolót (Állókép) állásba.

- Mozgókép felvételekor állítsa az üzemmódkapcsolót (Mozgókép) állásba.

A Mosolyfelvétel funkció nem működik.

- Nincs fényképfelvétel, ha nem érzékelhető mosolygó arc. [Részletek]

A kép nem éles.

- A téma túl közel helyezkedik el. Felvételkészítéskor ügyeljen arra, hogy az objektív a fotóalanyhoz ne legyen közelebb, mint az alábbi minimális felvételi távolság:

- Intelligens automatikus beállítás és Egyszerű üzemmód esetén: kb. 1 cm (W)/50 cm (T) az objektívtől.

- Más felvételi üzemmódok esetén: kb. 8 cm (W)/50 cm (T) az objektívtől. Vagy állítsa be a Fókuszálás közelre üzemmódot, és fényképezzen kb. 1 cm–20 cm-ről a W oldalról.

- Fényképezéskor a színhelyválasztáskor a (Tájkép), (Szürkület) vagy (Tűzijáték) üzemmód lett kiválasztva.

A zoom nem működik.

- A Panorámapásztázás használatakor az optikai zoom nem használható.

- A képmérettől függően előfordulhat, hogy az Intelligens zoom nem használható. [Részletek]

- A digitális zoom nem használható, ha:

- A Mosolyfelvétel be van kapcsolva.

- Az [Önkioldó] beállítása [Önarckép - Egy ember] vagy [Önarckép - Két ember].

Nem választható az Arcfelismerés funkció.

- Az Arcfelismerés csak akkor használható, ha a fókuszálási mód [Több AF], és a fénymérési mód [Több].

- Nem választhatja ki az arcfelismerést, amikor a Fókuszálás közelre üzemmód aktív.

A vaku nem működik.

- A vaku nem használható, ha:

- A sorozatkép üzemmód van kiválasztva. [Részletek]

- A színhelyválasztáskor a (Nagyérzékenység), (Szürkület) vagy (Tűzijáték) üzemmód lett kiválasztva.

- Felvételkészítés Panorámapásztázás üzemmódban.

- Felvételkészítés mozgókép üzemmódban.

- Állítsa a vakut (Be) beállításra, ha a Színhelyválasztás üzemmód beállítása (Tájkép), (Gasztronómia), (Kisállat), (Tengerpart) vagy (Hó). [Részletek]

Homályos, fehér, körkörös foltok jelennek meg a vakuval készített képeken.

- A levegőben lévő részecskék (por, pollen stb.) visszatükrözik a vaku fényét, és ez látható a képen. Ez nem jelent hibás működést. [Részletek]

Nem működik a közelkép (Makró/Fókusz bekapcsolva) funkció.

- A színhelyválasztáskor a (Tájkép), (Szürkület) vagy (Tűzijáték) üzemmód lett kiválasztva.

- A Fókuszálás közelre üzemmód kiválasztásakor a fényképezési távolság kb. 1 cm–20 cm.

- A [Makró] beállítása [Auto] a következő helyzetekben:

- Mozgókép üzemmódban

- Ha be van kapcsolva a Mosolyfelvétel funkció.

- Egyszerű üzemmódban

- Panorámapásztázás üzemmódban

- Amikor az [Önkioldó] beállítása [Önarckép - Egy ember] vagy [Önarckép - Két ember].

A dátum és az idő nem jelenik meg az LCD-képernyőn.

- Felvételkor nem jelenik meg a dátum és az idő. Kizárólag lejátszás közben jelennek meg.

A képekre nem lehet rátenni a dátumot.

- Ez a fényképezőgép nem képes a fényképekre rátenni a dátumot. A „PMB” szoftverrel dátummal ellátott képeket nyomtathat és menthet. [Részletek]

Az F érték és a zársebesség villog, ha félig lenyomva tartja az exponáló gombot.

- Az expozíció helytelen. Korrigálja az expozíciót. [Részletek]

A kép színei nem valósághűek.

- Állítsa be a fehéregyensúlyt. [Részletek]

Fehér vagy lila színű függőleges csíkok jelennek meg a téma fényesebb részein, vagy a kép teljes képernyője vöröses lesz.

- Ezt a jelenséget nevezik szétkenődésnek. Ez nem jelent hibás működést. A foltosodást a fényképezőgép nem rögzíti az állóképeken, de a panorámapásztázással készült képeken és a mozgóképeken csíkokként és egyenetlen színekként látszani fog.
  (A „fényesebb részek” a Napra vagy a lámpákra vonatkozik, amelyek sokkal világosabbak a környezetüknél.)

A kép nem tiszta a kijelzőn, ha sötét helyiségben tekinti meg.

- Gyenge megvilágításnál a fényképezőgép a kép ideiglenes kivilágosításával kísérli meg javítani a képernyő láthatóságát. Ez a felvett kép minőségét nem befolyásolja.

A fényképalany szeme pirosnak látszik a felvételen.

- Állítsa a [Vörösszem cs] beállítását a következőre: [Auto] vagy [Be]. [Részletek]

- Menjen közelebb az illető személyhez, és a vaku hatótávolságán belülről fényképezze le vakuval.

- Világítsa ki a szobát, és úgy fényképezze le a személyt.

- Retusálja a képet a [Retusál] használatával [Vörösszem javítás] a megtekintés menüben [Részletek], vagy javítsa ki a „PMB” szoftver segítségével. [Részletek]

Pontok jelennek meg a képernyőn, és továbbra is láthatóak maradnak.

- Ez nem jelent hibás működést. A pontokat a fényképezőgép nem rögzíti.

Nem lehet egymás után több felvételt készíteni.

- Megtelt a belső memória. Törölje a felesleges képeket. [Részletek]

- Az akkumulátor töltöttsége alacsony. Töltse fel a fényképezőgépet.

A fényképezőgép ugyanazt a képet többször rögzíti.

- Állítsa a [Sorozatkép beállítások] beállítást a következőre: [Egy]. [Részletek]

- A [Színhely felismerés] értéke: [Megnövelt]. [Részletek]

Töltés közben a bekapcsolt állapot/töltés jelzőfénye villog.

- Ha hosszabb ideig nem használja az akkumulátort, majd tölteni kezdi azt, előfordulhat, hogy a bekapcsolt állapot/töltés jelzőfénye villog.

Az akkumulátor a bekapcsolt állapot/töltés jelzőfényének kialvása után sincs feltöltve.

- Ez a jelenség akkor fordul elő, ha a fényképezőgépet nagyon meleg vagy nagyon hideg helyen tölti fel. Ajánlott az akkumulátort 10 °C–30 °C külső hőmérsékleten tölteni.

Vissza a tetejére