Cyber-shot felhasználói útmutató
Nyomtatás
Legfelső oldal > Óvintézkedések/A fényképezőgépről > Óvintézkedések > Óvintézkedések

## Óvintézkedések

Biztonsági mentés készítése a belső memóriáról
Ne használja/tárolja a fényképezőgépet a következő helyeken
A fényképezőgép szállítása
Üzemi hőmérséklet
A páralecsapódás
A képadatok kompatibilitása
Megjegyzések az LCD-képernyővel és az objektívvel kapcsolatosan

### Biztonsági mentés készítése a belső memóriáról

- Ne kapcsolja ki a fényképezőgépet, és ne távolítsa el az e célra használatos USB-csatlakozást támogató kábelt (mellékelve), amíg folyamatban van az adatátvitel a számítógépére. Ellenkező esetben a belső memória adatai megsérülhetnek. Az adatok védelme érdekében készítsen biztonsági mentést.

### Ne használja/tárolja a fényképezőgépet a következő helyeken

- Rendkívül meleg, hideg vagy párás helyen
  Ilyen helyen, például napon parkoló autóban a fényképezőgép burkolata deformálódhat, és ez hibás működést okozhat.

- Közvetlen napsütésben vagy fűtőberendezés közelében
  A fényképezőgép burkolata elszíneződhet vagy deformálódhat, és ez hibás működést okozhat.

- Erős rázkódásnak kitett helyen

- Erősen mágneses hely közelében

- Homokos vagy poros helyen
  Ügyeljen arra, nehogy homok vagy por kerüljön a fényképezőgépbe. Ez a fényképezőgép hibás működését okozhatja, ami néhány esetben nem javítható.

### A fényképezőgép szállítása

- Ne üljön le, ha a fényképezőgép a farzsebében van, mert a készülék megrongálódhat vagy meghibásodhat.

### Üzemi hőmérséklet

- A fényképezőgépet 0 °C és 40 °C közötti hőmérsékleten használja. Nem javasoljuk, hogy ennél hidegebb, illetve melegebb helyen készítsen felvételeket.

### A páralecsapódás

- Ha a fényképezőgépet hideg helyről közvetlenül meleg helyre viszi, akkor pára csapódhat le a fényképezőgép belsejében és külsején. A páralecsapódás a fényképezőgép hibás működését okozhatja.

- Páralecsapódás esetén kapcsolja ki a fényképezőgépet, és várjon körülbelül egy órát, hogy a nedvesség elpárologjon. Ha belülről nedves objektívvel fényképez, akkor nem tud tiszta képeket rögzíteni.

### A képadatok kompatibilitása

- Ez a fényképezőgép megfelel a JEITA (Japan Electronics and Information Technology Industries Association) által előírt DCF (Design rule for Camera File system) általános szabványnak.

- A Sony nem garantálja, hogy a más készülékkel készített vagy szerkesztett képek lejátszhatók a fényképezőgéppel, vagy más készülék lejátssza az ezzel a fényképezőgéppel felvett képeket.

### Megjegyzések az LCD-képernyővel és az objektívvel kapcsolatosan

- Az LCD-képernyő rendkívül nagy pontosságú gyártási technológiával készült, így a használható képpontok aránya több mint 99,99 %. Ennek ellenére néhány apró fekete és/vagy fényes (fehér, piros, kék vagy zöld színű) pont jelenhet meg az LCD-képernyőn. Ezek a pontok a gyártási folyamat velejárói, és nem befolyásolják a felvétel minőségét.

- Ha az LCD-képernyő vagy az objektív hosszabb ideig közvetlen napsugárzásnak van kitéve, az hibás működést okozhat. Körültekintően járjon el, amikor a fényképezőgépet az ablak közelében vagy a szabadban helyezi el.

- Ne nyomja meg az LCD-képernyőt. Ez a képernyő elszíneződéséhez, illetve hibás működéshez vezethet.

- Hideg helyen az LCD-képernyőn szellemkép jelenhet meg. Ez nem jelent hibás működést.

Vissza a tetejére