Cyber-shot felhasználói útmutató
Nyomtatás
Legfelső oldal > A MENU-elemek használata (felvételkészítés) > MENU-elemek (felvételkészítés) > Fehér egyensúly

## Fehér egyensúly

Beállítja a színárnyalatokat a környezeti fényviszonyoknak megfelelően. Akkor használja ezt a funkciót, ha a színek természetellenesnek tűnnek.

1. MENU (Fehér egyensúly) a kívánt üzemmód

| (Auto) | Automatikusan beállítja a fehéregyensúlyt a színek természetes megjelenítéséhez.
| (Nappali fény) | Napsütéses külső színhelyhez, esti látképekhez, éjszakai színhelyekhez, neonfényekhez, tűzijátékhoz stb. állítja be.
| (Felhős) | Felhős éghez vagy sötét helyszínekhez állítja be.
| (1. fénycső fehéregyensúly) (2. fénycső fehéregyensúly) (3. fénycső fehéregyensúly) | [1. fénycső fehéregyensúly]: Fehér fényű fénycsöves megvilágításhoz állítja be. [2. fénycső fehéregyensúly]: Természetes fehér fényű fénycsöves megvilágításhoz állítja be. [3. fénycső fehéregyensúly]: Nappali fehér fényű fénycsöves megvilágításhoz állítja be.
| (Izzólámpa) | Izzólámpás vagy például műteremben előforduló, erős megvilágítású színhelyekhez állítja be.
| (Vaku) | A vaku feltételeihez állítja be.
| (Egygombnyomás) | A fehéregyensúlyt a fényforrásnak megfelelően állítja be. Az alapvető fehér szín az [Egygomb beállítás] módban megadott fehér szín lesz. Ha az [Auto] vagy más üzemmód nem megfelelően adja vissza a színeket, használja ezt a funkciót.
| (Egygomb beállítás) | Megjegyzi az [Egygombnyomás] üzemmódban használt alapvető fehér színt.

Megjegyzések

- Előfordulhat, hogy vibráló, fénycsöves megvilágítás esetén a fehéregyensúly-beállító funkció nem működik helyesen, még az [1. fénycső fehéregyensúly], [2. fénycső fehéregyensúly] vagy [3. fénycső fehéregyensúly] kiválasztása után sem.

- Ha a vaku beállítása nem [Vaku] üzemmód, akkor a [Fehér egyensúly] beállítása a következő: [Auto].

- Amikor a [Vaku] beállítása [Be] vagy [Lassú szinkron], a fehéregyensúly értéke csak [Auto], [Vaku], [Egygombnyomás] vagy [Egygomb beállítás] lehet.

- A vaku töltése közben az [Egygomb beállítás] nem választható.

- A kiválasztott felvételi üzemmód függvényében előfordulhat, hogy egyes MENU-elemeket nem lehet beállítani. A részleteket lásd: „Bizonyos felvételi üzemmódokban nem elérhető MENU-elemek”. [Részletek]

### Az [Egygomb beállítás] üzemmódban használt alapvető fehér szín rögzítése

1. A fényképezőgépet irányítsa egy, a képernyőt teljesen kitöltő fehér felület (például papírlap) felé, ugyanolyan fényviszonyok mellett, mint a készítendő kép fényviszonyai.

1. MENU (Fehér egyensúly) [Egygomb beállítás] a vezérlőgombon

A képernyő egy pillanatra elsötétül, majd a fehéregyensúly beállítása és tárolása után ismét megjelenik a kép.
Megjegyzések

- Ha fényképezés közben a jelző villog, akkor a fehéregyensúly még nincs beállítva, vagy nem lehet beállítani. Használja az automatikus fehéregyensúlyt.

- Az [Egygomb beállítás] folyamata közben ne rázza és ne üsse meg a fényképezőgépet.

- Ha a vaku beállítása [Be] vagy [Lassú szinkron], a fehéregyensúly a vaku használatához lesz beállítva.

A fényviszonyok hatásai
A téma látható színét a megvilágítási feltételek befolyásolják.
A színtónusok beállítása automatikus, de a fehéregyensúly funkcióval a színtónusok kézzel is beállíthatók.
Nappali fény (fehér az alapértelmezett)
Felhős (kékes)
Neonfény (zöldes)
Izzólámpa (vöröses)
Vissza a tetejére