Cyber-shot felhasználói útmutató
Nyomtatás
Legfelső oldal > Óvintézkedések/A fényképezőgépről > Óvintézkedések > Beépített akkumulátor

## Beépített akkumulátor

### Az akkumulátor töltése

- Javasoljuk, hogy az akkumulátort 10 °C és 30 °C közötti hőmérsékleten töltse. Előfordulhat, hogy e hőmérsékleti tartományon kívül nem tudja megfelelően feltölteni az akkumulátort.

- Ha az akkumulátor a teljes feltöltés után is csak a szokott idő feléig üzemképes, akkor az akkumulátort cserélni kell. Vegye fel a kapcsolatot a legközelebbi Sony márkakereskedővel.

### Az akkumulátor maximális kihasználása

- Az akkumulátor teljesítménye alacsony hőmérsékletű környezetben lecsökken. Így hideg helyen az akkumulátor rövidebb ideig használható.

- Ha gyakran használja a vakut vagy gyakran zoomol, az akkumulátor gyorsan lemerül.

- Ne hagyja a fényképezőgépet nagyon meleg helyen, például gépkocsiban vagy tűző napon.

### Az akkumulátor tárolása

- Ha hosszú ideig nem használja a fényképezőgépet, évente legalább egyszer töltse fel teljesen a fényképezőgépet, és merítse le teljesen az akkumulátort. Ezenkívül tárolja a fényképezőgépet száraz, hűvös helyen.

### Az akkumulátor élettartama

- Az akkumulátor nem örökéletű. Az akkumulátor kapacitása bizonyos idő elteltével és a használat során csökken. Ha az egy-egy feltöltéssel biztosítható használati idő jelentősen lerövidül, lépjen kapcsolatba a legközelebbi Sony márkakereskedővel.

- Az egyes akkumulátorok élettartama a tárolási és működtetési feltételek, illetve a környezet függvényében eltérő lehet.

### Az akkumulátor töltésszintje

A: Magas
B: Alacsony

- A töltésszintjelző az LCD-képernyőn jelenik meg.

- Mintegy egy percig tart, amíg a hátralévő üzemidő helyes kijelzése megjelenik.

- Bizonyos körülmények között a töltésszintjelző nem mindig mutat helyes értéket.

- Ha az [Energiatakarékos] beállítása [Normál] vagy [Stamina], illetve egy adott hosszúságú időtartamig nem használja a fényképezőgépet, miközben az be van kapcsolva, akkor az LCD-képernyő elsötétül, majd a készülék automatikusan kikapcsol (Automatikus kikapcsolási funkció).

Vissza a tetejére